૮. ગુરુ વ્યભિચારી હોય તોય છોડે નહી: મુલાકાત દરમ્યાન સ્વામીજીએ પોતાના મુખે એ વાતનો એકરાર અનેક વખત કર્યો કે બાવા ઈમામશાહે હિન્દુઓને વટલાવવા માટે થઇ ને જ આ સતપંથ ધર્મની સ્થાપના કરી હતી. અને આજના સતપંથીઓ તમે કહો છો કે તેઓ હવે મુસલમાન જેવા નથી રહ્યા તો પછી સ્વામીજી શામાટે તેઓ હજી પણ બાવા ઈમામ્શાહને તેમના ધરમગુરુ તરીકે માને છે તેના જવાબમાં સ્વામીજીએ અમોને કહ્યું કે એક વખત કોઈ માણસ કોઈને પોતાનો ગુરુ માની લે ત્યાર પછી તે ગુરુ વ્યભિચારી બની જાય તો પણ ગુરુ તરીકે તેમને છોડતા નથી. તેવીજ રીતે આ લોકોનું છે તેઓ પણ બાવા ઈમામાંશાહને તેમના ધર્મગુરુ તરીકે છોડવાના નથી.